Άδεια Ίδρυσης και Λειτουργίας Κέντρου Δημιουργικής Απασχόλησης Παιδιών (ΚΔΑΠ)
Αίτηση για την έκδοση Άδειας Ίδρυσης και Λειτουργίας Κέντρου Δημιουργικής Απασχόλησης Παιδιών (ΚΔΑΠ)
Στην αίτηση αναγράφονται τα πλήρη στοιχεία του φυσικού προσώπου ή του νόμιμου εκπροσώπου του νομικού προσώπου κερδοσκοπικού ή μη χαρακτήρα, η επωνυμία του Κέντρου, ο Αριθμός Φορολογικού Μητρώου του αιτούντος, η έδρα, το ωράριο λειτουργίας, οι εντός αυτού βάρδιες και ο μέγιστος αριθμός φιλοξενούμενων παιδιών ανά βάρδια λειτουργίας και συνολικά καθ όλη τη διάρκεια του ωραρίου λειτουργίας.
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Ο ενδιαφερόμενος οφείλει να έχει στην κυριότητα του ή να μισθώνει το κτίριο του Κ.Δ.Α.Π.
Ο Υπεύθυνος δεν πρέπει να έχει καταδικασθεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, υπεξαίρεσης, απάτης, εκβίασης, πλαστογράφησης, συκοφαντικής δυσφήμισης, παραχάραξης και εκ δόλου σωματικής βλάβης, παράβασης των διατάξεων περί ναρκωτικών ή για έγκλημα που αναφέρεται στα ήθη και να μην έχει στερηθεί λόγω καταδίκης για οποιαδήποτε αξιόποινη πράξη τα πολιτικά του δικαιώματα.
Ο ενδιαφερόμενος πρέπει να αποδεικνύει ότι του έχει παραχωρηθεί το κτίριο του Κ.Δ.Α.Π.
Οι χώροι που οφείλει να διαθέτει, κατ’ ελάχιστον, το Κέντρο είναι: 1. Μια αίθουσα απασχόλησης επιφάνειας 30 τ.μ. για δεκαπέντε (15) παιδιά. Αντί της αίθουσας απασχόλησης, το Κέντρο δύναται να διαθέτει αίθουσα μουσικοκινητικής αγωγής και θεατρικού παιχνιδιού. Στην περίπτωση αυτή, η απαιτούμενη επιφάνεια για την ταυτόχρονη απασχόληση δεκαπέντε (15) παιδιών είναι σαράντα πέντε (45) τ.μ. 2. Μια αίθουσα κατασκευών επιφάνειας 30 τ.μ. για δεκαπέντε (15) παιδιά. 3. Γραφείο προσωπικού. 4. Γενική Αποθήκη. 5. Δύο (2) τουλάχιστον W.C. ανά τριάντα (30) παιδιά. 6. Ένα (1) W.C., το οποίο χρησιμοποιείται από το προσωπικό του Κέντρου και τους συνοδούς των φιλοξενουμένων παιδιών. Οι χώροι παραμονής των παιδιών θα πρέπει να έχουν κατάλληλο φυσικό φωτισμό, απαγορευομένου του φωτισμού και του αερισμού διαμέσου φωταγωγών.
Στην Οικοδομική Άδεια πρέπει να αναγράφεται η χρήση του κτιρίου ή του χώρου για την οποία ζητείται η αδειοδότηση ή σε κάθε περίπτωση αυτή που αναγράφεται στην ταυτότητα του κτιρίου σύμφωνα με το αρ. 5 του ν. 4067/2012 (Α΄ 79). Με την επιφύλαξη του δεύτερου εδαφίου της παρ. 4 του άρθρου 1 του ν. 4756/2020, οι κτιριακές εγκαταστάσεις του Κέντρου δεν δύναται να χρησιμοποιούνται για σκοπό διαφορετικό από τον καθοριζόμενο στο άρθρο 1, προϋπόθεση δε για την αδειοδότησή του είναι η εξασφάλιση της προσβασιμότητάς του από άτομα με αναπηρία.
Οι κτιριακές εγκαταστάσεις κάθε Κέντρου πρέπει να βρίσκονται σε περιοχές εντός σχεδίου πόλης ή οικισμού και σε κάθε περίπτωση εντός κατοικημένων περιοχών και να μην απέχουν περισσότερο από πενήντα (50) χιλιόμετρα από Κρατικό Nοσοκομείο ή Κέντρο Υγείας. Το κτίριο των Κ.Δ.Α.Π. και σε περίπτωση Κ.Δ.Α.Π. που διαθέτουν και εξωτερικούς μη στεγασμένους χώρους, τα όρια του εξωτερικού χώρου, οφείλουν να απέχουν τουλάχιστον: α) εκατόν πενήντα (150) μέτρα από: αα) περιοχές που έχουν οριστεί στον οικείο πολεοδομικό σχεδιασμό ως χώροι υποδοχής παραγωγικών δραστηριοτήτων χαμηλής και μέσης όχλησης ή ως περιοχές μη οχλούσας βιομηχανίας - βιοτεχνίας, ββ) μεμονωμένες αποθήκες μέσης όχλησης, μεμονωμένες βιοτεχνικές και βιομηχανικές εγκαταστάσεις μέσης όχλησης, γγ) νοσοκομεία, β) τριακόσια (300) μέτρα από: αα) περιοχές που έχουν οριστεί στον οικείο πολεοδομικό σχεδιασμό ως χώροι υποδοχής δραστηριοτήτων υψηλής όχλησης ή ως περιοχές οχλούσας βιομηχανίας - βιοτεχνίας, ββ) μεμονωμένες αποθήκες υψηλής όχλησης και μεμονωμένες βιοτεχνικές και βιομηχανικές εγκαταστάσεις υψηλής όχλησης, γγ) χώρους επεξεργασίας, αποθήκευσης και διάθεσης στερεών αποβλήτων και χώρους επεξεργασίας, διάθεσης στερεών τοξικών αποβλήτων δδ) χώρους επεξεργασίας και διάθεσης λυμάτων (βιολογικός καθορισμός), εε) καζίνο, γ) διακόσια μέτρα (200) από οίκους ανοχής, δ) απόσταση από πρατήρια υγρών και αερίων καυσίμων κατ’ ελάχιστον ίση με την οριζόμενη στην οικεία νομοθεσία απόσταση για την ίδρυση και λειτουργία των πρατηρίων αυτών από ΚΔΑΠ και αν τέτοια απόσταση δεν προβλέπεται ρητά, από κτίρια κοινωνικής πρόνοιας.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας Ίδρυσης και Λειτουργίας Κέντρου Δημιουργικής Απασχόλησης Παιδιών (ΚΔΑΠ).
Νόμιμο παραχωρητήριο ή απόφαση παραχώρησης του ακινήτου, στο οποίο προβλέπεται ρητώς ως αποκλειστική χρήση του παραχωρούμενου ακινήτου η λειτουργία Κ.Δ.Α.Π..
Εσωτερικός Κανονισμός Λειτουργίας του Κέντρου
Υπεύθυνη Δήλωση του ν. 1599/1986 (Α΄ 75) του αιτούντος φυσικού προσώπου και σε περίπτωση Νομικού Προσώπου Ιδιωτικού Δικαίου, του νόμιμου εκπροσώπου του και όλων των μελών της διοίκησής του, με την οποία δηλώνεται ότι, κατά το χρόνο υποβολής της δεν έχουν τεθεί υπό απαγόρευση ή δικαστική συμπαράσταση και ότι δεν εκκρεμεί εις βάρος τους ποινική δίωξη και ότι δεν βρίσκεται σε ισχύ οριστική ή τελεσίδικη καταδικαστική απόφαση για τα ίδια αδικήματα, η οποία δεν έχει καταστεί αμετάκλητη.
Δύο (2) πλήρεις σειρές σχεδίων από τον φάκελο της κατά περίπτωση διοικητικής πράξης (οικοδομική άδεια, έγκριση εργασιών δόμησης μικρής κλίμακας, υπαγωγή, κ.λπ.), όπου θα αποτυπώνονται οι χώροι, συνοδευόμενες από τεχνική έκθεση αρμόδιου Μηχανικού.
Βεβαίωση Πυροπροστασίας από την αρμόδια Πυροσβεστική Υπηρεσία για τη λειτουργία του Κέντρου, σύμφωνα με τις ειδικότερες διατάξεις του Π.Δ. 41/2018 (Α 80).
Σε περίπτωση νομικού προσώπου υπογράφεται από το αρμόδιο προς τούτο όργανό του.
Αντίγραφο Ποινικού Μητρώου δικαστικής ή γενικής χρήσης, σύμφωνα με το άρθρο 572 του Κώδικα Ποινικής Δικονομίας (ν. 4620/2019, Α 96) για το φυσικό πρόσωπο ή το φυσικό πρόσωπο εταίρο εταιρίας που αιτείται την έκδοση της άδειας, για το νομικό εκπρόσωπο του φορέα, καθώς και για τα μέλη της Διοίκησής του, σύμφωνα με την παράγραφο 3, του άρθρου 7 και την παράγραφο 1, του άρθρου 8 του ν. 4837/2021 (Α 178), όπως ισχύει.
Σε περίπτωση ενοικίασης του κτιρίου του Κέντρου.
Βεβαίωση χώρου κύριας χρήσης της παρ. 8 του άρθρου 107 του ν. 4495/2017, καθώς και βεβαίωση της αρμόδιας Υπηρεσίας Δόμησης ότι η εν λόγω χρήση δεν απαγορεύεται από ειδικότερες διατάξεις που ισχύουν για το συγκεκριμένο ακίνητο ή την περιοχή του ακινήτου.
Αν φορέας του προς αδειοδότηση Κ.Δ.Α.Π. είναι δήμος ή νομικό του πρόσωπο, απαιτείται απόφαση του αρμόδιου οργάνου τους, με την οποία αποφασίζεται η υποβολή αίτησης για την έκδοση άδειας λειτουργίας Κ.Δ.Α.Π.. Αν φορέας του προς αδειοδότηση Κ.Δ.Α.Π. είναι Νομικό Πρόσωπο Ιδιωτικού Δικαίου, απαιτείται το ισχύον κατά την υποβολή της αίτησης κωδικοποιημένο καταστατικό του, από το οποίο προκύπτει ως καταστατικός του σκοπός η ίδρυση και λειτουργία Κ.Δ.Α.Π.. Αν η αίτηση υποβάλλεται από Νομικό Πρόσωπο Δημοσίου Δικαίου, απαιτείται η ιδρυτική του πράξη, όπως ισχύει, από την οποία προκύπτει ως σκοπός του η προστασία της παιδικής ηλικίας. Οι μετοχές των ανωνύμων εταιριών που αιτούνται τη χορήγηση άδειας λειτουργίας Κ.Δ.Α.Π. οφείλουν να είναι ονομαστικές στο σύνολο τους.
Διεύθυνση Κοινωνικής Πρόνοιας της Περιφέρειας του τόπου εγκατάστασης
Μέτρα ενίσχυσης των εργαζομένων και ευάλωτων κοινωνικών ομάδων, κοινωνικοασφαλιστικές ρυθμίσεις και διατάξεις για την ενίσχυση των ανέργων.
Προϋποθέσεις έκδοσης άδειας λειτουργίας και προδιαγραφές λειτουργίας Κέντρων Δημιουργικής Απασχόλησης Παιδιών (Κ.Δ.Α.Π.).
Προϋποθέσεις έκδοσης λειτουργίας και προδιαγραφές λειτουργίας Κέντρων Δημιουργικής Απασχόλησης (Κ.Δ.Α.Π.) που στεγάζονται σε δημόσια σχολικά κτίρια.
Τροποποίηση της υπό στοιχεία Γ.Π.Δ11 οικ./31252/20.5.2021 κοινής υπουργικής απόφασης "Προϋποθέσεις έκδοσης άδειας λειτουργίας και προδιαγραφές λειτουργίας Κέντρων Δημιουργικής Απασχόλησης Παιδιών (Κ.Δ.Α.Π.)" (Β 2332)
"Πρόληψη και αντιμετώπιση περιστατικών κακοποίησης και παραμέλησης ανηλίκων, Πρόγραμμα «Κυψέλη» για την αναβάθμιση της ποιότητας των παρεχόμενων υπηρεσιών σε βρεφικούς, βρεφονηπιακούς και παιδικούς σταθμούς, διατάξεις για την προώθηση της αναδοχής και της υιοθεσίας, «Προσωπικός Βοηθός για τα Άτομα με Αναπηρία» και άλλες διατάξεις."
"Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις."
Σε περίπτωση παρέλευσης άπρακτης της ανωτέρω προθεσμίας, θεωρείται ότι η αίτηση του ενδιαφερομένου έχει γίνει σιωπηρώς δεκτή και η άδεια έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α΄ 63). Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του 3230/2004 (Α΄ 44).
Ο/Η ενδιαφερόμενος/η υποβάλλει τα απαιτούμενα Δικαιολογητικά – Έντυπα στο Γραφείο Πρωτοκόλλου της Διεύθυνσης ή στο ΚΕΠ
Ο/Η Υπάλληλος του Γραφείου Πρωτοκόλλου ή του ΚΕΠ, ελέγχει την πληρότητα των Δικαιολογητικών – Εντύπων
Ο/Η Υπάλληλος του Γραφείου Πρωτοκόλλου ή του ΚΕΠ, χρεώνει/διαβιβάζει τα Δικαιολογητικά – Έγγραφα στο Τμήμα
Ο/Η Υπάλληλος του Τμήματος ελέγχει τα Δικαιολογητικά – Έγγραφα ως προς την ορθότητα
Η Επιτροπή Ελέγχου Καταλληλόλητας διενεργεί επιτόπιο έλεγχο για να διαπιστώσει ότι οι χώροι και οι εγκαταστάσεις πληρούν τους όρους και τις προϋποθέσεις
Ο/Η Υπάλληλος του Τμήματος συντάσσει εισήγηση για την έκδοση άδειας ίδρυσης και λειτουργίας και τη διαβιβάζει με τον φάκελο στον/στην Προϊστάμενο/η του Τμήματος
Ο/Η Αντιπεριφερειάρχης υπογράφει την Άδεια Ίδρυσης και την επιστρέφει στο Τμήμα Κοινωνικής Αλληλεγγύης
Παραλαβή ηλεκτρονικής Αίτησης και Δικαιολογητικών
Ο/Η Υπάλληλος του Τμήματος Κοινωνικής Αλληλεγγύης της Διεύθυνσης Υγείας και Κοινωνικής Μέριμνας Περιφερειακής Ενότητας διαβιβάζει τον φάκελο στην Επιτροπή Καταλληλόλητας της αριθμ. Δ27/οικ. 16952/707/30-5-2013 κοινής υπουργικής απόφασης (Β 1327)
Η Επιτροπή Ελέγχου Καταλληλόλητας συντάσσει και υποβάλει σχετική έκθεση στο Τμήμα
Ο/Η προϊστάμενος/η του Τμήματος υπογράφει την εισήγηση και τη διαβιβάζει στον/στην Προϊστάμενο/η της Διεύθυνσης για υπογραφή
Ο/Η προϊστάμενος/η της Διεύθυνσης υπογράφει την εισήγηση και τη διαβιβάζει στον/στην Προϊστάμενο/η της Γενικής Διεύθυνσης για υπογραφή
Ο/Η προϊστάμενος/η της Γενικής Διεύθυνσης υπογράφει την εισήγηση και τη διαβιβάζει στον/στην Αντιπεριφερειάρχη
Το Τμήμα Κοινωνικής Αλληλεγγύης ενημερώνει τον/την ενδιαφερόμενο/η να παραλάβει την άδεια ίδρυσης/λειτουργίας
Ο/Η Υπάλληλος του Τμήματος ενημερώνει τον/την Ενδιαφερόμενο/η στην περίπτωση που κάποιο από τα Δικαιολογητικά – Έντυπα θα πρέπει να διορθωθεί / επανυποβληθεί
Πρωτοκόλληση αίτησης - Έλεγχος πληρότητας δικαιολογητικών
Διαβίβαση Φακέλου Αίτησης στο αρμόδιο Τμήμα
Διαβίβαση δικαιολογητικών στην Επιτροπή Καταλληλότητας
Σύνταξη εισήγησης για χορήγηση Άδειας Ίδρυσης και Λειτουργίας
Σύνταξη έκθεσης Επιτροπής Καταλληλότητας